**SINDIKATI UDRUŽENI U MATICU HRVATSKIH SINDIKATA**

Zagreb, 19. ožujka 2025.

**PRIOPĆENJE ZA JAVNOST**

Sindikati udruženi u Maticu hrvatskih sindikata izražavaju duboko razočarenje i zabrinutost izjavama čelnika Nezavisnog sindikata znanosti i visokog obrazovanja kojima implicira predsjednici Matice gđi. Sanji Šprem da uništava Maticu hrvatskih sindikata. Ova razina optužbi vrijeđa zdrav razum nas predstavnika sindikata udruženih u Maticu.

Pretpostavljamo da je razlog takvim neutemeljenim izjavama jednoglasna odluka svih sindikata o isključenju Nezavisnog sindikata znanosti i visokog obrazovanja iz Matice hrvatskih sindikata nakon neuspješnih ucjena čelnika tog sindikata o imenovanju Vilima Ribića u Gospodarsko - socijalno vijeće.

Ne sjećamo se izjava ovakvog tipa u vrijeme kada je predsjednik Matice bio Vilim Ribić i kada je istu napustilo 9 sindikata odnosno ukupno 44000 članova.

Neumjesno je i krajnje nekorektno da netko tko nije član Matice hrvatskih sindikata dopušta sebi bilo kakvu kritiku.

Predsjednica Matice, gđa. Sanja Šprem je legalno izabrana predsjednica koju poštujemo i podržavamo te nećemo dozvoliti da se kroz navodnu brigu za prava svojih članova provuče pokušaj diskreditiranja njenog rada.

**Jadranka Dimić**, predsjednica Sindikata zaposlenika

u djelatnosti socijalne skrbi Hrvatske, v.r.

**Anica Prašnjak**, predsjednica Glavnog vijeća Hrvatskog strukovnog sindikata medicinskih sestara - medicinskih tehničara, v.r.

**Robert Ćibarić**, predsjednik Sindikata zaposlenika

u zdravstvu Hrvatske, v.r.

**Tanja Leontić**, predsjednica Sindikata Kliničkog bolničkog centra Zagreb, v.r.

**Tomislav Petrović**, predsjednik Sindikata djelatnika u vojsci i državnim službama, v.r.

**Iskra Vostrel Prpić**, predsjednica Sindikata radnika u predškolskom odgoju i obrazovanju Hrvatske, v.r.

**Tomislav Zimet**, predsjednik Sindikata radnika, sporta i rekreacije u Hrvatskom mirovinskom osiguranju, v.r.

**Luka Žužul**, predsjednik Velikog vijeća Sindikata hrvatskih učitelja, v.r.